钦定古今图书集成/历象汇编/庶征典/第171卷 > 王充论衡 > 《虎来》沈周
## 钦定古今图书集成/历象汇编/庶征典/第171卷 > 王充论衡 > 《虎来》沈周

成化十一年九月，讹言虎至争慌惚。我谓“虎至”岂水
乡，况少荡翳与林樾。前村渐报咥老翁，西村少年扑
见骨。未昏家家栅猪犬，四邻缓急莫相越。昨闻邻子
说果见，夜闻噭哮疏毛发。起从壁孔稍窥觇，恰有微
月映屋缺。耸躯哆吻首闯地，瞋目眈眈两杯凸。侵朝
出门迹宛在，湿泥载途五爪没。口中且言尚惊怕，转
首四顾疑衡突。呜呼猛兽猛不知，平郊独行无乃忽。
人稠地局势无比，众眼不甘留突兀。其中岂无冯妇
者，攘臂敢前何不蹶。弯弧尚有裴将军，老命须臾应
弦殁。不如徙恶南山深，安我民心汝安窟。